Genre: Information/Explanation

Zavarovane osebe v obveznem zdravstvenem zavarovanju in njihove pravice Mag. Irena Žagar <p/> Pravice zavarovancev iz zdravstvenega zavarovanja <p/> Zdravstvene storitve potrebujemo že ob rojstvu in nato bolj ali manj vse življenje. Zato je dobro vedeti, do česa smo upravičeni, kakšen je postopek in kakšne so naše možnosti, če pride do težav pri uveljavljanju pravic, ki nam jih zagotavlja obvezno zdravstveno zavarovanje. Pravice in obveznosti morajo poznati tudi delavci in njihovi delodajalci, posledice kršitev pomenijo lahko za ene prekršek, celo kaznivo dejanje, delavec pa lahko izgubi zaposlitev, zadenejo ga lahko še druge posledice. Žal se predpisi pogosto spreminjajo, tudi niso vedno usklajeni ali pa določenega vprašanja ne rešujejo ali dopuščajo tudi več možnih razlag. Zato so v prispevku prikazane najosnovnejše informacije, ki nam bodo pomagale, kako ravnati v posameznih okoliščinah.